Ingvild Meinseth

Ingvild Meinseth (født 1999) er en norsk friidrettsutøver som representerer Sørild Friidrettsklubb. 

Hun er datter av sprinteren Sølvi Olsen Meinseth, som også er hennes trener. Hennes bror, Even Meinseth, er også friidrettsutøver. Hennes far er tidligere friidrettsutøver og fotballspiller Frank Otto Meinseth.

Meinseth løp til bronse på 100 meter under Junior-EM i friidrett 2017, og vant 100 meter under NM i friidrett 2021. 

 Idrettskarriere 
 2014 
Meinseth vant 60 meter i sørnorsk mesterskap innendørs 2014, i «superfinalen» der de beste fra alderbestemte klasser og senior konkurrerte mot hverandre.Sørild Friidrettsklubb - Sørnorsk Mesterskap i Kristiansand 25. januar, besøkt 17. juli 2016.

I februar 2014 vant hun 60 meter i Göteborgs Inomhus 2014, der hun satte ny personlig rekord med 7,76.Sørild Friidrettsklubb - Gøteborg Inomhus 2014, besøkt 17. juli 2016. Meinseth vant 60 meter i UM Inne-2014 i klassen jenter 15 år, med tiden 7,75. Hun vant også 200 meter, med tiden 24,90, og fikk sølv på 4 × 200 meter stafett i klassen for jenter jenter 15–17 år.

Utendørs deltok hun i NM i stafetter 2014 i Grimstad, der Sørild FIK kom på annenplass på 4 × 100 meter i juniorklassen. Hun vant 100 meter i KM og i Tyrvinglekene i juni. I juli deltok hun i Öresundsspelen 2014 (senior), og kom der på fjerdeplass på 200 meter. Hun nådde ikke finalen på 100 meter. I Junior-NM i friidrett 2014 fikk hun sølv på 100 meter i U20-klassen, bak Helene Rønningen, og Sørild FIK vant 1000 meter stafett. På 200 meter endte hun på fjerdeplass. Hun deltok i Nordisk juniormesterskap i friidrett 2014, og kom der på syvendeplass på 200 meter og åttendeplass på 100 meter, men Norge ble diskvalifisert på 4 × 100 meter stafett for veksling utenfor vekslingssonen (R170.7).Norges Friidrettsforbund - Nordic Match U20 Kristiansand, besøkt 17. juli 2016. Hun løp også 200 meter under NM i friidrett 2014, men ble slått ut i semifinalen.AndRo data - Resultater NM 2014 - KS 200 m, Semifinale 0 , besøkt 17. juli 2016.

Hun vant 100 meter i Ungdomsmesterskapet 2014 i september, og fikk bronse i lengdehopp.

 2015 
I sørnorsk mesterskap innendørs 2015 vant hun både 60 meter og lengdehopp. Hun kom på femteplass på 60 meter i Göteborgs Inomhus 2015, og på tredjeplass i Tyrvinglekene innendørs. I mars deltok hun i Ungdomsmesterskapet innendørs 2015 og vant 60 meter med ny personlig rekord på 7,66.Agderposten - Ny supertid av Meinseth, besøkt 17. juli 2016. Her vant hun også 200 meter, og fikk sølv i lengdehopp, bak Kaja Skarland.

Utendørssesongen startet med seier på 100 meter i Grimstadlekene. Hun deltok i Norwegian Grand Prix på Hamar i mai, der hun kom på femteplass på 200 meter, og Østlandsmesterskapet der hun kom på tredjeplass på 100 meter. Under Bislett Games kom hun på femteplass på 100 meter og sjetteplass på 200 meter i den nasjonale delen av stevnet, og i Tyrvinglekene vant hun 100 meter.

I Europeisk Ungdoms-OL 2015 i juli kom hun på tredjeplass på 100 meter, med tiden 12,17. Irske Clara Neville vant denne øvelsen.Norges Friidrettsforbund - Bronse i ungdoms-OL , besøkt 31. juli 2015. Meinseth satte her ny norsk aldersrekord på 100 meter i semifinalen, med 11,74 sekunder.Aftenposten.no - Knuste norsk aldersrekord på 100 meter, besøkt 17. juli 2016. Norge fikk gull på 4 × 100 meter stafett i ungdoms-OL, der Meinseth løp sammen med Live Haugstad Hilton, Ida Eikeng og Tonje Fjellet Kristiansen.

Hun fikk sølv på 100 og 200 meter i U20-klassen i Junior-NM i friidrett 2015, og Sørild vant 1000 meter stafett. Hun ble tatt ut til Nordisk juniormesterskap i friidrett 2015, der hun fikk sølv på 100 meter, med ny personlig rekord og norsk aldersrekord på 11,71, og hun fikk bronse på 200 meter. Norge vant i tillegg 1000 meter stafett.NRK.no - Sørlendingar med på historisk siger, besøkt 17. juli 2016.

I Ungdomsmesterskapet 2015 vant hun 100 meter, 80 meter hekk og lengdehopp. Her satte hun personlig rekord i lengde med 5,67 meter.

 2016 
Meinseth vant 60 meter, lengdesprang og lengde uten tilløp i Tyrvinglekene innendørs 2016, der hun satte personlig rekord i lengde innendørs med 5,60 meter. I NM i friidrett innendørs 2016 kom hun på sjetteplass og 60 meter og tiendeplass i lengdehopp. Det var også lengde uten tilløp for junior, der hun fikk sølv med 2,62 meter, bak Marte Pettersen.

I mai satte hun personlig rekord på 400 meter med 58,78, da hun vant Grimstadlekene 2016. Hun vant 200 meter under Romerikslekene 2016 utendørs, og kom der på annenplass i lengdehopp. Hun vant også 100 meter under Tyrvinglekene, og under Bislett Games kom hun på fjerdeplass på 200 meter i den nasjonale delen av konkurransen. I juni deltok hun i BAUHAUS Junioren-Gala 2016 i Mannheim i Tyskland, og kom der på tredjeplass på 100 meter i U20-klassen med 11,65 sekunder, som var ny personlig rekord. Hun deltok også på 200 meter, der hun ikke nådde finalen, og Norge kom på femteplass på 4 × 100 meter stafett.DLV - 23. Bauhaus Juniorengala, besøkt 17. juli 2016. På 200 meter satte hun også personlig rekord, med tiden 24,14.

Hun deltok på 100 meter i Ungdoms-EM i friidrett 2016 i Tbilisi, kom der på femteplass i finalen med tiden 11,86. Hun nådde finalen på 100 og 200 meter i NM i friidrett 2016, og kom på sjetteplass på begge distanser. I tillegg fikk hun sølv på 1000 meter stafett sammen med Sørild Friidrettsklubb. En uke senere vant hun 200 meter og fikk sølv på 100 meter i U20-klassen under Junior-NM i friidrett 2016, der hun også fikk gull på 1000 meter stafett i U23-klassen. 

I august deltok hun i Nordisk juniormesterskap i friidrett 2016 (Nordic U20 match), og fikk der sølv på 100 og 200 meter. På 4 × 100 meter kom Norge på femteplass.Norges Friidrettsforbund - Nordic U 20 Match & Championships - Nordic Race Walking Match & Championships - Espoo, Leppävaara - 29.-30.8.2015, besøkt 8. april 2017. I Norwegian Grand Prix-stevnet i Kristiansand satte hun personlig rekord i lengde, med 5,90 meter, og kom på andreplass i seniorklassen. Hun løp her også 200 meter, og kom på fjerdeplass. I Ungdomsmesterskapet 2016 deltok hun bare på 100 meter hekk, og fikk beste tid av alle i innledningsheatene, men stilte ikke til start i finalen.UM 2016 - Resultater , besøkt 8. april 2017.

 2017 
I Ungdomsmesterskapet innendørs 2017 vant Meinseth 60 meter, med ny personlig rekord på 7,47 sekunder.All-Athletics - Ingvild Meinseth (arkivert), besøkt 8. april 2017.Grimstad Adressetidende - Ingvild styrtet inn til ny personlig rekord, besøkt 8. april 2017.

Utendørs deltok hun i NM i stafetter 2017 i mai, og fikk der sølv på 4 x 400 meter stafett sammen med Sørild Friidrettsklubb. Under Bislett Games i juni vant hun 100 meter i den nasjonale konkurransen. Hun kom på andreplass på 100 meter under Florø Friidrettsfestival. Hun deltok i U20-EM i friidrett 2017, og fikk der bronse på 100 meter, bak Gina Akpe-Moses fra Irland og Keshia Kwadwo] fra Tyskland. På 200 meter ble hun slått ut i semifinalen. Hun vant 100 og 200 meter under Junior-NM i friidrett 2017, og under NM i friidrett 2017 fikk hun sølv på 100 meter, bak Helene Rønningen, og kom kom på fjerdeplass på 200 meter. Hun vant 100 og 200 meter under Nordisk juniormesterskap i friidrett 2017, og Norge fikk også gull på 4 x 100 meter stafett. Hun satte der ny mesterskapsrekord på 100 meter med tiden 11,72 sekunder.

 2018 
Hun konkurrerte lite innendørs i 2018. Utendørs debutere hun i Grimstadlekene, der hun vant 100 meter i seniorklassen, og hun deltok i Clean Air Games på Lambertseter i Oslo, der hun kom på fjerdeplass på 100 meter. Hun kom på tredjeplass på 100 meter og femteplass på 200 meter i seniorklassen under Florø Friidrettsfestival, og hun deltok i Nordisk juniormesterskap i friidrett 2018, der hun fikk bronse på 100 meter og sølv på 4 x 100 meter stafett. 

Under NM i friidrett 2018 fikk hun sølv på 100 meter, bak Ezinne Okparaebo, og hun kom på sjetteplass på 200 meter. En uke senere vant hun 100 meter i U20-klassen under Junior-NM i friidrett 2018.Min friidrettsstatistikk - Ingvild Meinseth - Utendørs 2018, besøkt 14. februar 2020. 

 2019 
Meinseth kom på tredjeplass på 200 meter under Karsten Warholm International 2019, og under NM i friidrett innendørs 2019 kom hun på tredjeplass på 60 meter og femteplass på lengde uten tilløp.Min friidrettsstatistikk - Ingvild Meinseth - Innendørs 2019, besøkt 14. februar 2020.

Hun kom på fjerdeplass på 100 meter under Trond Mohn Games 2019, og hun kom på andreplass på 100 meter i den nasjonale konkurransen under Bislett Games i juni. Hun deltok i U23-EM i friidrett 2019, men nådde ikke finalen, verken på 100 eller 200 meter. Under NM i friidrett 2019 kom hun på fjerdeplass på 100 meter. Norge deltok i First League under Lag-EM i friidrett 2019, og Meinseth kom der på femteplass på 100 meter. Norge kom på tredjeplass i First League, og beholdte med det plassen sin. 

 2020 
Under NM i friidrett innendørs 2020 fikk hun bronse på lengde uten tilløp, med 2,65 meter. I august vant hun 100 meter under NM i friidrett 2020.

 2021 
Hun deltok i NM i stafetter 2021, og fikk der gull på 4 x 100 meter og 4 x 400 meter stafett. Hun representerte Norge under U23-EM i friidrett 2021, men ble slått ut i semifinalen på 100 meter og 200 meter, og hun deltok på Norges stafettlag sompå 4 x 100 meter stafett, men dette laget fikk 12. beste resultat i kvalifiseringsheatet, og nådde ikke finalen. Under Junior-NM i friidrett 2021 vant hun 100 meter og 200 meter i U23-klassen, og hun vant 100 meter under NM i friidrett 2021.World Athletics - Ingvild Meinseth - Results, besøkt 14. desember 2021.

 Referanser 

 Eksterne lenker 

  Profil hos European Athletics
  Profil hos All-Athletics (arkivert)
  Profil hos Min Friidrettsstatistikk

Kategori:Norske sprintere
Kategori:Norske hekkeløpere
Kategori:Personer fra Grimstad kommune
Kategori:Norgesmestere i friidrett
Kategori:Juniornorgesmestere i friidrett